אנני (סרט, 1982)

אנני (באנגלית: Annie) הוא סרט דרמה-קומית-מוזיקלית אמריקאי משנת 1982 בבימויו של ג'ון יוסטון ובכיכובם של אלברט פיני, קרול ברנט, ברנדט פיטרס, אן ריינקינג, טים קארי, ג'פרי הולדר, אדוארד הרמן וכן איילין קווין בהופעתה הקולנועית הראשונה.

את התסריט לסרט כתב תומאס מיהאן, והוא עיבוד קולנועי של המחזמר "אנני" (1977), המבוסס על רצועת הקומיקס "אנני" (1924). הסרט כולל מוזיקה מאת צ'ארלס סטראוס, מילים של מרטין שרנין, וכן כוריאוגרפיה מאת ארלין פיליפס. זהו הסרט המוזיקלי היחיד שביים במאי הקולנוע האמריקאי ג'ון יוסטון. חלק מהשירים בסרט חופפים למחזמר הבימתי, בעוד ששירים מסוימים נוספו ואחרים ירדו. 

בשנת 2014 יצאה גרסה מחודשת ועדכנית לסרט בכיכובם של ג'יימי פוקס (אוליבר וורבאקס), קוובנז'ניי ווליס (אנני) וקמרון דיאז (גברת האניגן).

==תקציר העלילה==
בשנת 1933, במהלך השפל הגדול, אנני (איילין קווין) מתגוררת בבית לילדות יתומות ברחוב הדסון שבעיר ניו יורק. בעוד חלק מהילדות האחרות יודעות בוודאות כי הן יתומות, אנני סבורה כי הוריה בחיים, ופשוט השאירו אותה שם. בית היתומות מנוהל על ידי גברת האניגן (קרול ברנט) - אלכוהוליסטית, אכזרית ורומנטיקנית חסרת תקנה, שכל הבנות פוחדות ממנה. אנני מנסה שוב ושוב לברוח מבית היתומות, וכן להסתיר בתוכו כלב רחוב שאימצה והעניקה לו את השם סנדי, אולם היא נתפסת שוב ושוב על ידי גברת האניגן.

יום אחד מגיעה לבית היתומות גברת גרייס פארל (אן רייקינג), מזכירתו של המיליארדר אוליבר ווארבאקס (אלברט פיני), שבחר לפתוח את אחוזתו ולארח בה במשך שבוע ילד יתום, וזאת על מנת לשפר את תדמיתו הציבורית. גרייס בוחרת עבורו באנני (ועקב כך - גם בסנדי), למורת רוחה של גברת האניגן. עם הגעתם לאחוזה, אנני, סנדי וגרייס זוכות לקבלת פנים מצד פונג'אב (ג'פרי הולדר), שומר הראש של ווארבאקס, ויתר עובדי משק הבית. במהלך שהותה באחוזה אנני מבלה בנעימים וכובשת את לבם של כל מי שהיא פוגשת - למעט ווארבאקס, שרצה לארח ילד יתום (ולא ילדה). בינתיים, גברת האניגן - שיכורה ומדוכאת - זוכה לביקור פתע מאחיה רוסטר האניגן (טים קארי) וחברתו לילי סנט ריג'ס (ברנדט פיטרס).

בסופו של דבר, אנני זוכה באמונו של ווארבאקס וכובשת את ליבו, לאחר שהכלב סנדי מציל את חייו מניסיון התנקשות. גרייס משכנעת את ווארבאקס לאמץ את אנני, והוא הולך לבית היתומים על מנת לחתום על מסמכי האימוץ. בתחילה, גברת האניגן לא משתפת איתו פועלת ומנסה לפתות אותו, אך בסופו של דבר חותמת על מסמכי האימוץ. ווארבאקס קונה תליון של טיפאני על מנת להעניק לאנני, אך בטרם הוא מספר לה כי בכוונתו לאמץ אותה היא אומרת לו שחלומה הוא למצוא את הוריה. ווארבאקס מחליט לעזור לה, ומציע פרס של 50,000 דולר למי שיסייע לו במציאת הוריה של אנני. מספר זוגות מגיעים לפתח ביתו של ווארבאקס, וטוענים כי הם הוריה של אנני, אולם היא מבינה כי הם נוכלים. ווארבאקס מנסה לשכנע אותה שלא לוותר.

בינתיים, גבר ואישה מגיעים לבית היתומות של גברת האניגן, וטוענים כי הם הוריה של אנני. גברת האניגן מגלה כי אלו הם רוסטר ולילי, הלבושים בתחפושת. השלושה זוממים להשתמש בתחפושת על מנת לגבות את הפרס הכספי, לקבל לידיהם את אנני, להטביע אותה ולהתחלק ביניהם בשלל. כשחברותיה של אנני בבית היתומות שומעות על כך, הן מתכננות לברוח ולהזהיר את אנני, אולם נתפסות ונכלאות על ידי גברת האניגן, רוסטר ולילי. בסופו של דבר, הילדות מצליחות לברוח ולהגיע לאחוזתו של ווארבאקס, אך הן מגיעות מאוחר מדי, לאחר שרוסטר ולילי כבר קיבלו לידיהם את אנני ואת הכסף.

היתומות מגלות לווארבאקס אודות המזימה, ונפתח מצוד אחר רוסטר ולילי. כשהמשטרה בעקבותיו, רוסטר חוטף את אנני, אך פונג'אב מציל אותה ממנו. לאחר שרוסטר ולילי נשלחים לכלא, אנני סוף סוף מגשימה את חלומה להיות חלק ממשפחה טובה. הסרט מסתיים במסיבה, בה לוקחים חלק אנני, ווארבאקס, גרייס, חברותיה היתומות של אנני ואפילו גברת האניגן, שמוצגת כעת כאישה משוקמת. כמו כן, מוצגת התפתחות במערכת היחסים שבין ווארבאקס לבין גרייס - השניים מתנשקים. הסרט מסתיים עם תצוגת זיקוקין די-נור המאייתים את השם "אנני".

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|איילין קווין
|אנני
|
|-
|אלברט פיני
|אוליבר וורבאקס
|איש עסקים עשיר המאמץ את אנני
|-
|קרול ברנט
|אגתה האניגן
|אלכוהוליסטית, מנהלת בית ליתומות, בהן אנני
|-
|טים קארי
|רוסטר האניגן
|נוכל, אחיה של אגתה
|-
|ברנדט פיטרס
|לילי סנט ריג'ס
|חברתו של רוסטר
|-
|אן ריינקינג
|גרייס פארל
|מזכירתו ואהובתו של אוליבר
|-
|אדוארד הרמן
|פרנקלין דלאנו רוזוולט
|נשיא ארצות-הברית
|-
|ג'פרי הולדר
|פונג'אב
|שומר הראש של אוליבר
|}

==הפקת הסרט==
הסרט צולם במשך שישה שבועות באוניברסיטת מונמאות' שבניו ג'רזי, שבשטחה שתי אחוזות ששימשו לצילומים. אחת מהן נקראת "Shadow Lawn Mansion" ומוכרת גם בשם "Woodrow Wilson Hall", על שם הנשיא וילסון. גשר רכבת נטוש מעל נהר "פאסאייק" שבניוארק שימש מיקום לצילומים של אחד מרגעי השיא של הסרט.

==ביקורות ותגובות==
הסרט קיבל ביקורות מעורבות באופן כללי ולציון 50% באתר ריכוז הביקורות Rotten Tomatoes, מתוך 24 ביקורות. למרות שהסרט הכניס 57 מיליון דולר ממכירת כרטיסים בקופות בארצות-הברית (ובכך הפך לסרט העשירי המכניס ביותר לשנת 1982 בארצות הברית), הסרט לא היה רווחי בעת שיצא לראשונה לאקרנים.

==מועמדויות וזכיות בפרסים==
{| width="90%" class="wikitable"
|-
! width="10%"| שנה
! width="35%"| פרס
! width="40%"| קטגוריה
! width="15%"| תוצאה
|-
| rowspan="14" align="center" |1983
| rowspan="2" align="center" | פרס אוסקר
| align="center" | העיצוב האמנותי הטוב ביותר
| 
|-
| align="center" | המוזיקה הטובה ביותר
| 
|-
| align="center" | פרס באפט"א
| align="center" | השיר המקורי הטוב ביותר
| 
|-
| rowspan="3" align="center" | פרס גלובוס הזהב
| align="center" | קרול ברנט - השחקנית הטובה ביותר - קומדיה/מיוזיקל
| 
|-
| align="center" | איילין קווין - השחקנית הטובה ביותר - קומדיה/מיוזיקל
| 
|-
| align="center" | איילין קווין - כוכבת חדשה בסרט קולנוע באורך מלא
| 
|-
| align="center" | פרס פטל הזהב
| align="center" | איילין קווין - השחקנית הגרועה ביותר בתפקיד משנה
| 
|-
| rowspan="4" align="center" | פרס פטל הזהב
| align="center" | ג'ון יוסטון - הבמאי הגרוע ביותר
| 
|-
| align="center" | איילין קווין - הכוכבת החדשה הגרועה ביותר
| 
|-
| align="center" | ריי סטארק - הסרט הגרוע ביותר
| 
|-
| align="center" | קרול סוביסקי - התסריט הגרוע ביותר
| 
|-
| rowspan="3" align="center" | Young Artist Award 
| align="center" | איילין קווין - השחקנית הצעירה הטובה ביותר
| 
|-
| align="center" | סרט המשפחה הטוב ביותר - אנימציה, מיוזיקל או פנטזיה
| 
|-
| align="center" | טוני אן גיסונדי - שחקנית המשנה הצעירה הטובה ביותר
| 
|}

==קישורים חיצוניים==

* 

==הערות שוליים==

קטגוריה:אימוץ בתרבות ובאמנות
קטגוריה:אנני
קטגוריה:סרטי 1982
קטגוריה:סרטי ג'ון יוסטון
קטגוריה:סרטי דרמה אמריקאיים
קטגוריה:סרטי קולומביה
קטגוריה:סרטי קומדיה אמריקאיים
קטגוריה:סרטים מבוססי מחזות זמר
קטגוריה:סרטים מבוססי קומיקס
קטגוריה:סרטים מוזיקליים אמריקאיים